Atklāta konkursa LVP 2026/113
nolikuma 4.pielikums
LĪGUMS Nr.: #REG_NUMURS#
(Identifikācijas Nr. LVP 2026/113)
Līguma sagatavošanas vieta un datums ir Liepāja, ___.gada ___._______.
     Līguma parakstīšanas datums ir pēdējā pievienotā 
droša elektroniskā paraksta laika zīmoga datums
[bookmark: _Hlk483487958]	

[bookmark: _Hlk495055025]Liepājas valstspilsētas pašvaldība, Liepājas valstspilsētas pašvaldības iestādes “Liepājas Centrālā administrācija” personā, kuru pārstāv pašvaldības izpilddirektors Ronalds Fricbergs un kurš rīkojas uz Liepājas valstspilsētas pašvaldības domes 2023.gada 19. oktobra saistošo noteikumu Nr.17 „Liepājas valstspilsētas pašvaldības nolikums” un Pašvaldību likuma pamata, turpmāk – Pasūtītājs, un _____________________, tās ____________________________ personā, kurš rīkojas uz Statūtu pamata (turpmāk – Izpildītājs), līdzēji saukti arī atsevišķi – Puse, kopā tekstā Puses, noslēdz šādu līgumu (turpmāk tekstā – Līgums:

1. LĪGUMA PRIEKŠMETS
1.1. [bookmark: _Hlk488915499][bookmark: _Hlk177027382]Pamatojoties uz atklātā konkursa “Apstādījumu izveide Pulvera ielā, Liepājā” (turpmāk – Iepirkums) rezultātiem Pasūtītājs pasūta un apmaksā, un Izpildītājs veic apstādījumu izveidi Pulvera ielā, Liepājā, atbilstoši Pasūtītāja norādījumiem un Līgumam (turpmāk - Darbs).
1.2. Darba izpildes termiņš ir 6  (seši) mēneši no  Līguma abpusējas parakstīšanas dienas.  
1.3. Darba izpildes vieta ir: Pulvera ielas pāra numura pusē, posmā no Ziemupes ielas līdz Pulvera ielai 10 (kadastra apz.: 17000120912; 17000100130; 17000100129). 
1.4. Līgums tiek realizēts Latvijas – Lietuvas pārrobežu programmas līdzfinansētā projekta Nr.LL-00253 “Ilgtspējīgas un ekoloģiskas vides attīstība Šauļu pilsētas un Liepājas valstspilsētas apkaimēs” (GREEN) ietvaros.
1.5. Līguma pielikumi un tā sastāvdaļas ir:
1.5.1. Izpildītāja piedāvājums, t.sk. tāme Iepirkumam;
1.5.2. SIA “LABIE KOKI projekti“ izstrādātais apstādījuma plāns “Apstādījumu izveide Pulvera ielā, Liepājā” (turpmāk – Projekta dokumentācija).

2. SAMAKSAS KĀRTĪBA
2.1. Pasūtītājs maksā Izpildītājam par pilnīgu, savlaicīgu un kvalitatīvu Darba izpildi Līgumcenu _____________  EUR (_______________) un pievienotās vērtības nodokli 21% (turpmāk – PVN) _______ EUR (________________ ), kopā Līguma summa ir ____________  EUR (_________________).
2.2. Samaksa Izpildītājam par Darbu tiek veikta atbilstoši izpildītam un pieņemtam Darba apjomam.
2.3. Samaksa Izpildītājam tiek veikta kā avansa maksājums un  kā galīgais norēķins.
2.4. Pasūtītājs veic Izpildītājam avansa maksājumu 50% (piecdesmit procenti) apmērā no Līguma summas 30 (trīsdesmit) dienu laikā pēc Līguma 3.sadaļā noteiktā avansa maksājuma nodrošinājuma un rēķina saņemšanas.
2.5. Pasūtītājs veic galīgo norēķinu Izpildītājam par Darbu 30 (trīsdesmit) dienu laikā pēc nodošanas – pieņemšanas akta parakstīšanas un rēķina saņemšanas.
2.6. Maksājumi tiek veikti bezskaidras naudas veidā, veicot pārskaitījumu uz Izpildītāja norādīto kontu kredītiestādē.
2.7. Lai nodrošinātu Grāmatvedības likumā noteikto strukturēto elektronisko rēķinu aprites kārtību, XML formātā e-rēķina datni un pievienotu PDF datni sūtīt uz e-adresi EREKINI@90000063185. Izpildītājs nodrošina, ka e-rēķins ir sagatavots atbilstoši Eiropas Savienības standartam LVS EN 16931-1:2017 un piezīmēs norāda Pasūtītāja kontaktpersonu. Rēķins elektroniski sūtāms arī uz līguma 8.2.punktā norādīto e-pasta adresi. Rēķinā jābūt norādei uz projektu: Latvijas – Lietuvas pārrobežu programmas projekta Nr.LL-00253 GREEN ietvaros.

3. AVANSA MAKSĀJUMA NODROŠINĀJUMS
3.1. Avansa maksājuma nodrošinājums ir avansa maksājuma nodrošinājuma apliecinošs dokumenta oriģināls – kredītiestādes vai tās filiāles garantija vai apdrošināšanas sabiedrības izsniegta polise vai cits dokuments, uz kura pamata Pasūtītājs var vērsties pie kredītiestādes vai apdrošināšanas sabiedrības ar prasību atmaksāt Pasūtītājam avansu, ko Pasūtītājs izmaksājis Izpildītājam, ja Izpildītājs neizpilda Līguma noteikumus.
3.2. Avansa nodrošinājumam jābūt par pilnu avansa maksājuma apmēru tajā skaitā PVN un līdz Līguma izpildes termiņa beigām.

4. DARBA IZPILDES NOTEIKUMI 
4.1. Izpildītājs nodrošina, ka Darba izpildi vada Līguma 8.3. punktā norādītais speciālists.
4.2. Darba kvalitātes prasības, ko jāievēro Izpildītājam, nosaka Līgums un tā pielikumi.
4.3. Izpildītājam Darbs jāpabeidz Līguma 1.2.punktā noteiktajā termiņā.
4.4. Izpildītājs 10 (desmit) dienu laikā pēc Līguma spēkā stāšanās nosūta uz Līguma 8.1.punktā norādītā Pasūtītāja pārstāvja e-pastu saskaņošanai Darba izpildes grafiku. 
4.5. Izpildītājs Darbu nodod Pasūtītājam ar nodošanas – pieņemšanas aktu, kuru paraksta Pasūtītāja un Izpildītāja pilnvarotās personas. Kopā ar nodošanas – pieņemšanas aktu Izpildītājs iesniedz Pasūtītājam augu pases. 
4.6. Pretenziju gadījumā Pasūtītājs neparaksta nodošanas - pieņemšanas aktu un informē Izpildītāju par konstatētajām neatbilstībām Līgumam.
4.7. Izpildītājs par saviem līdzekļiem novērš konstatētās neatbilstības. Darbā konstatēto neatbilstību labošanai patērētais laiks nevar būt par pamatu Līguma 1.2.punktā minētā termiņa pagarināšanai.
4.8. Darba izpilde uzskatāma par pabeigtu ar abpusēju Darba nodošanas-pieņemšanas akta parakstīšanu. 
4.9. Pasūtītājs ir tiesīgs atteikties no nekvalitatīvas vai Līguma noteikumiem neatbilstoša Darba pieņemšanas, attiecīgi samazinot Līguma apjomu un Līguma summu.
4.10. Pasūtītājs līdz Darba pieņemšanai var prasīt Izpildītājam novērst neatbilstības, ja tādas tiek konstatētas. Par konstatētajām neatbilstībām Pasūtītājs sastāda defektu aktu, kuru nosūta uz Līguma 8.8.punktā norādīto e-pasta adresi. Defektu novēršanas termiņu nosaka Pasūtītājs ņemot vērā defektu novēršanai nepieciešamo darbu apjomu, specifiku un meteoroloģiskos apstākļus.
4.11. Pēc Pasūtītāja pieprasījuma Izpildītājam 5 (piecu) dienu laikā jāsniedz rakstiska informācija Pasūtītājam par Darba izpildes gaitu.
4.12. Pasūtītājs ir tiesīgs apturēt Darba izpildi uz laiku objektīvu apstākļu dēļ (tai skaitā, bet ne tikai trešo personu veikto darbību dēļ, Projekta dokumentācijas precizējumu un izmaiņu izstrādes nepieciešamības dēļ, par to vismaz 10 (desmit) dienas iepriekš rakstiski informējot Izpildītāju, norādot laiku vai nosacījumus, kuriem jāiestājas, lai Darba izpilde tiktu atsākta.
4.13. Ja meteoroloģisku vai citu objektīvu apstākļu dēļ atsevišķu vai visu Darbu veikšana tehnoloģiski nav iespējama, tad Pasūtītājam ir tiesības noteikt tehnoloģisko pārtraukumu atsevišķu vai visu darbu veikšanai. Par tehnoloģisko pārtraukuma noteikšanu tiek sastādīts akts, kurā norāda tehnoloģiskā pārtraukuma apjomu un apstākļus, kādiem jāiestājas, lai Darbi varētu tikt atsākti. Tehnoloģisko pārtraukumu neieskaita noteiktajā Darbu izpildes termiņā, proporcionāli pagarinot Darbu izpildes termiņu.
4.14. Izpildītājam jānodrošina Eiropas Savienības fondu publicitātes un vizuālās identitātes prasību ievērošana atbilstoši vadlīnijām „Kominikācijas vadlīnijas Interreg VI-A Latvijas – Lietuvas programmai 2021-2027”, (vadlīnijas Communication Guidelines Interreg VI-A Latvia–Lithuania Programme 2021–2027 atrodamas adresē: https://latlit.eu/wp-content/uploads/2024/04/LATLIT-Communication-Guidelines-version-1.pdf .
4.15. Izpildītājs Līgumcenas ietvaros:
4.15.1. uzsākot Darbu, objektā uzstāda 1 (vienu) pagaidu informatīvo plakātu. Pagaidu informatīvā plakāta uzstādīšanas vieta jāsaskaņo ar Pasūtītāja pārstāvi. Izpildītājs nodrošina, ka pagaidu informatīvais plakāts objektā atrodas visu Darba veikšanas laiku: 
4.15.2. pirms Darba nodošanas – pieņemšanas akta parakstīšanas uzstāda objektā 1 (vienu) pastāvīgo informatīvo plakātu. Pastāvīgā Informatīvā plakāta informatīvais saturs un uzstādīšanas vieta jāsaskaņo ar Pasūtītāja pārstāvi;
4.15.3. Pagaidu informatīvā plakāta un pastāvīgā informatīvā plakāta maketi un materiāls pirms izgatavošanas jāsaskaņo ar Pasūtītāja pārstāvi.

5. GARANTIJA
5.1. Garantija Darbam, tajā skaitā augiem, tiek noteikta 1 (viens) gads pēc nodošanas - pieņemšanas akta parakstīšanas.
5.2. Garantijas laikā Izpildītāja pārstāvim, lai konstatētu nepieciešamību garantijas darbu veikšanai, jāierodas Darba izpildes vietā 3 (trīs) darba dienu laikā pēc uzaicinājuma saņemšanas.
5.3. Par garantijas laikā konstatētajiem defektiem Puses sastāda aktu un vienojas par defektu novēršanu, nosakot termiņu, kas nav ilgāks par 7 (septiņām) dienām. 
5.4. Ja Izpildītājs vai tā pārstāvis, nav ieradies Līguma 5.2.punktā noteiktā termiņā garantijas defektu konstatēšanai, aktu var sastādīt Pasūtītāja pārstāvis defekta konstatēšanas brīdī Izpildītājam klāt neesot.
5.5. Garantijas laikā nepieciešamos izdevumus sedz Izpildītājs.
5.6. Ja Izpildītājs garantijas termiņā un Līgumā norādītajā laikā atsakās novērst konstatētos trūkumus vai defektus, vai nenovērš tos noteiktā laikā, Pasūtītājam ir tiesības šo darbu veikšanu uzdot citai personai. Izpildītājs sedz Pasūtītājam visas izmaksas un zaudējumus, kas radušies no savlaicīgas garantijas darbu neizpildes.

6. PUŠU ATBILDĪBA
6.1. Puses ir atbildīgas par Līguma izpildi saskaņā ar spēkā esošajiem Latvijas Republikas normatīvajiem aktiem.
6.2. Izpildītājs var piemērot Pasūtītājam līgumsodu, ja avansa maksājums vai galīgais norēķins netiek veikts Līgumā noteiktajā termiņā 0,5% (nulle komats piecu procentu) apmērā no nesamaksātās Līgumcenas par katru nokavēto dienu, bet ne vairāk kā 10% (desmit procenti) no Līgumcenas, saskaņā ar iesniegto rēķinu.
6.3. Pasūtītājs var piemērot Izpildītājam līgumsodu, ja Izpildītāja vainas dēļ tiek nokavēts Līguma 1.2.punktā noteiktais Darba izpildes termiņš 0,5% (nulle komats piecu procentu) apmērā no Līgumcenas par katru nokavēto dienu, bet kopsummā ne vairāk kā 10% (desmit procenti) no Līgumcenas. Turpmākie norēķini starp Izpildītāju un Pasūtītāju tiek veikti pēc līgumsoda nomaksas.
6.4. Pasūtītājs var piemērot Izpildītājam līgumsodu, ja Izpildītājs Līguma 4.4.punktā noteiktajā termiņā nenosūta Pasūtītāja pārstāvim saskaņošanai Darba izpildes grafiku 0,1% (nulle komats viena procenta) apmērā no Līgumcenas par katru nokavēto dienu, bet kopsummā ne vairāk kā 10% (desmit procenti) no Līgumcenas. Turpmākie norēķini starp Izpildītāju un Pasūtītāju tiek veikti pēc līgumsoda nomaksas.
6.5. Līgumsoda samaksa neatbrīvo Puses no saistību turpmākas izpildes, kā arī neierobežo Pušu tiesības prasīt zaudējumu atlīdzību.
6.6. Visā Darba izpildes laikā Izpildītājam jāveic visi valsts un pašvaldības institūciju normatīvajos aktos paredzētie Darba drošības pasākumi. Izpildītājs ir pilnībā atbildīgs par Latvijas Republikā spēkā esošo satiksmes noteikumu un darba drošības normatīvo aktu ievērošanu darba laikā.
6.7. Izpildītājs ir atbildīgs par zaudējumiem, kas radušies tā darbības vai bezdarbības dēļ Pasūtītājam vai trešās personas dzīvībai, veselībai vai mantai, kā arī sedz radušos zaudējumus.
6.8. Izpildītājs pilnībā atbild par pieaicināto trešo personu veikto Darbu un nodarītajiem zaudējumiem.
6.9. Ja Pasūtītājs izbeidz Līgumu 11.2. punktā minētā gadījumā, tad Pasūtītājam ir tiesības piemērot līgumsodu Izpildītājam 10% (desmit procenti) apmērā no līgumcenas.
6.10. Ja Izpildītājs neveic līgumsoda apmaksu rēķinā norādītajā apmaksas termiņā, tad Pasūtītājs ir tiesīgs ieturēt līgumsodu no Izpildītājam pienākošajiem maksājumiem.
6.11. Izpildītājs atlīdzina Pasūtītājam visus zaudējumus un izdevumus (piemēram, Pasūtītājam piemērotās finanšu korekcijas vai citi finansiāli zaudējumi un izdevumi par īstenotā projekta nosacījumu neizpildi), kas Pasūtītājam radušies vai var vēlāk rasties Izpildītāja nepienācīgas līgumsaistību izpildes dēļ.

7. LĪGUMA GROZĪŠANA
7.1. Līgumu var grozīt vienīgi ar Pušu savstarpēju rakstisku vienošanos.
7.2. Līgumā ir pieļaujami nebūtiski grozījumi, bet būtiskus grozījumus Līgumā drīkst izdarīt Līgumā paredzētajos gadījumos un kārtībā, ievērojot Publisko iepirkumu likuma noteikumus par Līguma grozījumiem.
7.3. Puses var veikt būtiskus Līguma grozījumus, kuru veikšana ir pieļaujama saskaņā ar Publisko iepirkumu likuma 61. panta trešās daļas 1. punktu, ja Līguma izpildes gaitā radusies nepieciešamība veikt izmaiņas sākotnēji paredzētajos Darbos vai veikt papildu vai neparedzētus Darbus:
7.3.1. izslēgt Darbus, kas sākotnēji tika iekļauti darbu daudzumu sarakstos saskaņā ar Projekta dokumentāciju, bet kuru apjomus nepieciešams samazināt, t.sk., Projekta dokumentācijas nepilnību dēļ vai Darbu aizstāšanas rezultātā, vai finansējuma nepietiekamības dēļ;
7.3.2. ieslēgt Darbus, kas jau sākotnēji tika iekļauti darbu daudzumu sarakstos saskaņā ar Projekta dokumentāciju, bet objektīvu iemeslu dēļ tos nebija iespējams precīzi noteikt vai uzmērīt un tādēļ ir nepieciešams palielināt to apjomus;
7.3.3. ieslēgt Darbus, kas sākotnēji netika iekļauti tehniskajās specifikācijās (darbu daudzumu sarakstos saskaņā ar Projekta dokumentāciju), jo tos objektīvi nebija iespējams konstatēt vai nebija iespējams paredzēt šo Darbu nepieciešamību, un šādas izmaiņas nepieciešams veikt sakarā ar Darbu izpildes laikā veiktām izmaiņām Projekta dokumentācijā, un bez šādu izmaiņu veikšanas nav iespējams realizēt Projekta dokumentāciju pilnā apmērā.
7.4. Līgumā noteiktos termiņus var grozīt:
7.4.1. ja tiek veiktas izmaiņas Darba daudzumos; 
7.4.2. Darba vai tā daļas apturēšanas no Izpildītāja neatkarīgu iemeslu dēļ gadījumā;
7.4.3. Darba veikšanu ir kavējuši no ilggadējiem statistiski vidējiem būtiski atšķirīgi nelabvēlīgi klimatiskie apstākļi;
7.4.4. ja tehnoloģiskais pārtraukums noteikts tikai atsevišķiem darba veidiem un termiņš attiecībā uz konkrētajiem Darba veidiem proporcionāli tiek pagarināts;
7.5. Līguma summu var grozīt un izmaiņas Darba daudzumos var izdarīt, ievērojot Līguma 7.3. punktā noteikto nepārsniedzot 50% (piecdesmit procentus) no Līgumcenas.
7.6. Ja Darba izpildes gaitā ir nepieciešamas Darba izpildes termiņa izmaiņas, tad Izpildītājs iesniedz Pasūtītājam rakstisku pamatojumu Darba izpildes termiņa pagarinājumam, kurā iekļauj kavēšanas iemeslus, pieprasītā termiņa pagarinājuma pamatojumu, kā arī citu Pasūtītāja pieprasītu informāciju.

8. PĀRSTĀVJI UN KONTAKTINFORMĀCIJA
8.1. Pasūtītāja pārstāvis ar šo Līgumu saistītu jautājumu risinājumu sagatavošanā, kā arī attiecībā uz darbu izpildi ir ____________, tālr.:_______________ e-pasts: _____________.lv.
8.2. Izpildītāja pārstāvis ar šo Līgumu saistītu jautājumu risinājumu sagatavošanā, kā arī attiecībā uz darbu izpildi un pabeigšanu _______________, tālr.: _______________, e-pasts: ____________________.
8.3. Izpildītāja speciālists attiecībā uz Darbu vadīšanu  ___________ , tālr.: _____________, e-pasts. 
8.4. Puses vienojas, ka Pasūtītājam ir tiesības jebkurā laikā mainīt vai atcelt savu Līgumā norādīto pārstāvi vai speciālistu. Pasūtītājs nekavējoties rakstiski informē Izpildītāju par pārstāvja vai speciālista nomaiņu. Rakstiski paziņoto pārstāvju pilnvaras ir spēkā līdz to atsaukumam.
8.5. Puses apliecina, ka Līgumā noteiktās Pušu atbildīgās personas ir informētas par tās personas datu nodošanu otrai Pusei Līguma 8.1. un 8.2. punktos noteiktā apjomā.

9. LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅA
9.1. Apakšuzņēmēju un Izpildītāja piesaistīto speciālistu nomaiņa pieļaujama ar Pasūtītāja rakstisku piekrišanu un ievērojot Publisko iepirkumu  likumu.
9.2. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šī Līguma un normatīvo aktu noteikumiem.
9.3. Izpildītājam jānodrošina, ka apakšuzņēmējs tam uzticēto Darba daļu nenodos tālāk bez Pasūtītāja rakstiskas piekrišanas.
9.4. Darba izpildes laikā Pasūtītājam ir tiesības pieprasīt nomainīt Līguma 8.3.punktā norādīto speciālistu, ja tas savus pienākumus veic nekvalitatīvi, neievēro Līguma noteikumus vai spēkā esošos normatīvos aktus. Izpildītāja pienākums ir nodrošināt Pasūtītāja prasību izpildi par personāla nomaiņu.
9.5. Ja Izpildītājs neievēro Līguma 9.sadaļā noteikto iesaistītā personāla un Apakšuzņēmēju nomaiņas kārtību, Pasūtītājs var apturēt Darba izpildi līdz Izpildītājs ir novērsis konstatētos pārkāpumus un Līguma 1.2.punktā noteiktais Darba izpildes termiņš netiek pagarināts.

10. NEPĀRVARAMA VARA
10.1. Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus Līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi u.tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo), ja tie tiešā veidā ietekmējuši Pusi, kura atsaucas uz nepārvaramu varu.
10.2. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.
10.3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību.
10.4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei un tamlīdzīgi apstākļi, (ja vien minētās problēmas neizriet tieši no nepārvaramas varas).

11. LĪGUMA DARBĪBAS LAIKS UN IZBEIGŠANA
11.1. Līgums stājas spēkā ar tā parakstīšanas dienu un ir spēkā līdz brīdim, kad Puses pilnībā izpildījušas savas saistības.
11.2. Pasūtītājs ir tiesīgs vienpusēji izbeigt Līgumu, ja Izpildītājs neievēro šī Līguma nosacījumus, kvalitātes vai standartu prasības.
11.3. Pasūtītājam ir tiesības vienpusēji izbeigt Līgumu, ja Līgumu nav iespējams izpildīt tādēļ, ka Līguma izpildes laikā Izpildītājam vai tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.
11.4. Pasūtītājs, izbeidzot Līgumu 11.2. un 11.3.punktos noteiktajos gadījumos, nosūta Izpildītājam paziņojumu par Līguma vienpusēju izbeigšanu. Līgums uzskatāms par izbeigtu paziņojuma nosūtīšanas dienā.
11.5. Izpildītājs ir tiesīgs izbeigt Līgumu ar Pasūtītāju pēc savas iniciatīvas, brīdinot par to Pasūtītāju rakstiski 14 (četrpadsmit) dienas iepriekš, ja Pasūtītājs līgumā noteiktajā termiņā nav veicis Līgumā noteikto avansa maksājumu.
11.6. Puses var izbeigt Līgumu abpusēji rakstiski vienojoties.
11.7. Līguma izbeigšanas gadījumā Puses veic savstarpējos norēķinus par Līguma nosacījumiem atbilstoši faktiski izpildīto Darbu. Ja Līguma izbeigšanas brīdī kvalitatīvi paveiktā – ar nodošanas – pieņemšanas aktu pieņemtā Darba daļas vērtība ir mazāka par saņemto avansu, Izpildītājs atmaksā Pasūtītājam starpību par nepaveikto (ar nodošanas – pieņemšanas aktu nepieņemto) Darba daļu.

12. IZCELSMES IEROBEŽOJUMI
12.1. Izpildītājs, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi.
12.2. Izpildītājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.
12.3. Pēc Pasūtītāja pieprasījuma Izpildītājs iesniedz informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.
12.4. Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:
12.4.1.	pieprasīt attiecīgo preču vai pakalpojumu nomaiņu;
12.4.2.	piemērot līgumsodu 10% apmērā no piegādātās preces vērtības vai pakalpojumu vērtības;
12.4.3.	vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.

13. NOBEIGUMA JAUTĀJUMI
13.1. Visus ar Līgumu saistītos strīdus un domstarpības Puses risina savstarpēju pārrunu ceļā. Strīdus un domstarpības, kuras neizdodas atrisināt savstarpējo pārrunu ceļā, Puses risina Latvijas Republikas tiesā Civilprocesa likumā noteiktajā kārtībā, ievērojot Līgumu un Latvijas Republikā spēkā esošos normatīvos aktus.
13.2. Puses apņemas neizpaust trešajai personai jebkuru informāciju, kura tai kļuvusi zināma saistībā ar šī Līguma izpildi.
13.3. [bookmark: _Hlk169680784]Savstarpējai komunikācijai un Līguma ietvaros izstrādājamo Darbu apspriešanai Puses ir tiesīgas izmantot elektronisko pastu un telefonu, un visa informācija, kas šādā veidā tiks nodota otrai Pusei, tiks uzskatīta par savstarpēji saistošu, ja netiks saņemti otras Puses iebildumi.
13.4. Puses vienojas, ka visa korespondence, ko Puses šā Līguma sakarā nosūtījušas viena otrai ar pasta vai kurjera starpniecību, šaubu gadījumā uzskatāma par saņemtu 7. (septītajā) dienā pēc tās nodošanas pastā vai kurjeram. Informācija, kas nosūtīta elektroniski uz Līgumā norādītajām e- pasta adresēm (t.sk. bez droša elektroniskā paraksta) uzskatāma par paziņotu otrajā darba dienā pēc tās nosūtīšanas. Informācija, kas paziņota, izmantojot oficiālo e-adresi, ja Pusei ir aktivizēts oficiālās elektroniskās adreses konts, uzskatāma par paziņotu otrajā darba dienā pēc tās nosūtīšanas.
13.5. [bookmark: _Hlk50562224]Līgums noformēts un parakstīts elektroniskā dokumenta veidā kopā uz ___ (__________) lapām.

14.Pušu rekvizīti un paraksti

	Pasūtītājs:
	Izpildītājs:




[bookmark: _Hlk38293807]


* Piezīme: “Dokumenta rekvizītus “paraksts” un “datums” neaizpilda, ja elektroniskais dokuments sagatavots atbilstoši normatīvajiem aktiem par elektronisko dokumentu noformēšanu.”

